# Manasi Pradhan

Manasi Pradhan (oriya: ମାନସୀ ପ୍ରଧାନ) (Banapur, 4 d'octubre de 1962) és una activista índia pels drets de les dones i escriptora feminista. Fundà la Honour for Women National Campaign, un moviment social estatal per erradicar la violència masclista a l'Índia. El 2014, li concediren el premi Raní Laskhmibai Stree Shakti Puraskar. Fou guardonada, juntament amb Mary Prema Pierick, directora mundial de les Missioneres de la Caritat, amb el premi Outstanding Women Awards el 2011.
Pradhan és coneguda com una de les pioneres del segle XXI del moviment feminista global. El 2016, la revista novaiorquesa Bustle la va incloure entre les 20 autores feministes i activistes més inspiradores juntament amb dones guanyadores d'un Premi Nobel com ara Shirin Ebadi, Rigoberta Menchú Tum, Malala Yousafzai, Betty Friedan, Naomi Klein, Angela Davis, Kate Millett i Gloria Steinem. El 2017, Welker Media, SA, amb seu a Los Angeles, va incloure Pradhan entre les 12 dones feministes i precursores del canvi més influents del món.
Fundà Nirbhaya Vahini, Nirbhaya Samaroh i OYSS Women. Ha col·laborat amb la Junta Central de Certificació Fílmica (CBFC) de l'Índia i amb el Comité de Recerca sobre la Comissió Nacional de les Dones.

## Biografia

Nasqué en una família pobra d'un poble d'Orissa. És la major de dues filles i un fill d'Hemalata Pradhan i Godabarish Pradhan. El seu pare era llaurador. Va lluitar contra el major tabú social que prohibia l'educació de les dones: caminava 15 km diaris sobre terreny accidentat i pantanós, fins a arribar a l'única escola secundària de la zona, i fou la primera dona que aprovà l'examen de secundària del seu poble, i la primera dona llicenciada en dret de tota la regió. La seua biografia ha estat recollida en documentals als Estats Units i Palestina.
En aquella època, l'educació femenina es considerava un gran tabú en la majoria d'àrees rurals de Banapur. Després de completar l'escola secundària al poble, la van pressionar perquè acabàs els estudis. A més a més, no hi havia instituts a prop.
Acabà d'estudiar en l'institut Patitapaban de Gambharimunda, i la família se n'anà a Puri perquè fos universitària. Amb pocs ingressos de les terres del llogaret, es feu difícil mantenir-se i la càrrega de tota la seua família recaigué en ella. Poc després d'aprovar l'examen intermedi, treballà per a mantenir la seua família i els seus estudis. Es llicencià en Economia en el Government Women's College, de Puri, i feu un màster en Literatura de la Universitat d'Utkal. També és llicenciada en Lleis pel GM Law College de Puri.
Pradhan col·laborà amb el departament de finances d'Odissa i amb l'Andhra Bank durant un breu temps. A l'octubre del 1983, però, als 21 anys, Manasi començà el seu propi negoci d'impremta i publicà una revista literària. Uns anys més tard, cresqué tant que la duia un petit grup dones empresàries reeixides del seu temps.

## Activisme

El 1987, fundà l'associació OYSS Women. El motiu inicial era aconseguir educació superior per a les dones i transformar-les en les futures dirigents. OYSS Women ha organitzat tallers de direcció, campaments d'educació, formació professional i de defensa personal, per a dones.
A més a més, l'organització fa nombroses activitats i actes per l'apoderament femení. També encapçala l'Honour for Women National Campaign.

## Honour for Women National Campaign

Al novembre del 2009, donà a conéixer l'Honour for Women National Campaign, un moviment nacional per a posar fi a la violència contra les dones a l'Índia. El moviment és fonamental per conscienciar de les atrocitats que sofreixen les dones.
El moviment utilitza una gran quantitat de mitjans, per exemple, punts de venda regentats per dones, festivals pels drets de les dones, reunions literàries sobre els drets de les dones, mostres audiovisuals, obres de teatre de carrer, etc., per a crear consciència sobre les disposicions legals i institucionals per a lluitar contra les atrocitats que pateixen les dones.
D'altra banda, exerceix pressió sobre l'estat mobilitzant l'opinió pública i recolzant campanyes per a aconseguir canvis institucionals i mesures contra la violència masclista.
El 2013, després de quatre llargs anys en una sèrie de seminaris, tallers i consultes estatals en què van participar parts interessades de tota l'Índia, el moviment proposà un esborrany detallat de la seua lluita per a eliminar la violència masclista.
El 2014, el moviment publicà una carta de quatre punts per a tots els governs estatals de l'Índia. En el mateix any, feu la campanya Nirbhaya Vahini, que consta de més de 10.000 voluntaris per tota l'Índia per a mobilitzar l'opinió pública i aconseguir la demanda de quatre punts de la carta.

### Carta de quatre punts

El 2014, l'Honour for Women National Campaign publicà una carta de quatre punts per a tots els governs estatals de l'Índia. N'és una pedra angular del moviment i ha portat diversos governs estatals a fer reformes:
* Restricció total de la venda d'alcohol.
* Entrenament de defensa personal per a dones com a part del currículum educatiu
* Forces de protecció especial per a la seguretat de les dones en cada districte
* Tribunal ràpid i una àrea especial de recerca i processament en cada districte

## Obra

Pradhan és escriptora i poeta. El seu quart llibre Urmi-O-Uchchwas (ISBN 81-87833-00-9) han estat traduït a vuit idiomes.

## Referències

* ↑ «President Confers Stree Shakti Puruskar on International Women’s Day». [Consulta: 12 març 2014].
* ↑ «Manasi among World's top feminists». The Pioneer. [Consulta: 12 febrer 2018].
* ↑ «These women’s rights activists inspire us to fight for equality». One.org, Washington, DC. [Consulta: 3 juny 2017].
* ↑ «Manasi Pradhan wins Rani Laxmibai Puraskar». Arxivat de l'original el 4 de març de 2016. [Consulta: 26 març 2018].
* ↑ «Delhi gangrape victim continues to embolden Indian women - Matters India». Arxivat de l'original el 13 de març de 2014.
* 1 2 3 «Rani Laxmibai Stree Shakti Puraskar for Manasi Pradhan». Statesman, 07-03-2014. Arxivat de l'original el 21 de setembre de 2019. [Consulta: 12 març 2014].
* ↑ «Còpia arxivada». Arxivat de l'original el 2 de febrer de 2017. [Consulta: 26 març 2018].
* ↑ «Women Reformers : Breaching Bastions». Sulabh International. [Consulta: 3 juny 2017].
* ↑ «Women's Activism NYC». www.womensactivism.nyc.
* ↑ Miller, E. Ce. «20 Feminist Authors And Activists Who Will Inspire You To Get Out There And Fight». Bustle magazine, BDG Media Inc., New York City.
* ↑ Ivashchenko, Ekaterina. «Women’s Power : 12 Feminists Any Changemaker Should Know». Welker Media Inc., Los Angeles. [Consulta: 12 juliol 2017].
* ↑ «I & B Ministry appoints Manasi Pradhan as Censor Board advisory member - Trade News». BollywoodTrade.com, 20-08-2010. Arxivat de l'original el 13 de març de 2014. [Consulta: 15 juny 2013].
* ↑ «महिला हिंसा के खिलाफ आवाज़ उठाती मानसी प्रधान». Lok Bharat Media Network. Arxivat de l'original el 4 de gener de 2018. [Consulta: 26 març 2018].
* ↑ «Manasi Pradhan – The Social Reformer». JanManch TV. Arxivat de l'original el 16 de juny de 2017. [Consulta: 26 març 2018].
* ↑ Tyagi, Dev. «Manasi Pradhan : Meet One of India’s Finest Unsung Women Heroes». Rapidleaks. [Consulta: 12 febrer 2018].
* ↑ «Story of Manasi Pradhan». First Stone Foundation. [Consulta: 3 juny 2017].
* ↑ «Manasi Pradhan wins Rani Laxmibai Puraskar». Orissa Post. Arxivat de l'original el 4 de març de 2016. [Consulta: 26 març 2018].
* ↑ «An interview with Manasi Pradhan». The YP Foundation. Arxivat de l'original el 24 de maig de 2020. [Consulta: 21 juny 2017].
* ↑ «Manasi Pradhan biography». www.notedlife.com. Arxivat de l'original el 4 de gener de 2018. [Consulta: 26 març 2018].
* ↑ «laws alone cant come to women's rescue». The Hindu, 08-03-2013. [Consulta: 15 març 2014].
* ↑ «5 Most Inspiring Women Social Workers around the World». Women’s Day. Arxivat de l'original el 2018-02-16. [Consulta: 22 juny 2017].
* ↑ «Women Entrepreneur contribution to Indian Economy». DVS International Journal of Multi-Disciplinary Research, ISSN No.2454-7522, Issue: 08 Vol:02, No.4 April-June 2017. Arxivat de l'original el 22 de març de 2018. [Consulta: 15 març 2018].
* ↑ «Womens rights at Puri» (en anglés). [Consulta: 22 juny 2023].
* ↑ «Women empowerment» (en anglés). [Consulta: 22 juny 2023].
* ↑ «The Pioneer». www.dailypioneer.com.
* ↑ «Manasi Pradhan». The Hindu. Arxivat de l'original el 9 de gener de 2020. [Consulta: 12 febrer 2018].
* ↑ «Rural Women» (en anglés). [Consulta: 22 juny 2023].
* 1 2 «Three-pronged Strategy to Curb Crime Against Women». The Indian Express. Arxivat de l'original el 2015-11-30. [Consulta: 22 juny 2023].
* ↑ «Violence against women» (en anglés). [Consulta: 22 juny 2023].
* ↑ «Odisha Diary-Fuelling Odisha's Future-Latest Odisha news, Top Breaking headlines, Odisha breaking news, Odisha Headlines, Odisha latest online news». OdishaDiary. Arxivat de l'original el 18 d'agost de 2016. [Consulta: 26 març 2018].
* ↑ «Manasi Pradhan is advisory panel member of Censor Board», 20-08-2010.
* ↑ «Manasi Pradhan: Odisha's daughter», 15-09-2016. Arxivat de l'original el 29 de març de 2018. [Consulta: 26 març 2018].
* ↑ «Top 20 feminist» (en anglés). [Consulta: 22 juny 2023].

## Vegeu també

* Nalini Bala Devi

## Enllaços externs

* http://www.thestatesman.com/odisha/courage-rewarded-43178.html. Arxivat 2022-02-10 a Wayback Machine.
* http://presidentofindia.nic.in/pdfs/pr080314.pdf.
* https://web.archive.org/web/20160304031553/http://www.orissapost.com/epaper/080314/p2.htm.